د چین،‌ پاکستان او افغانستان چارواکي نن په اسلام اباد کې دریمه ناسته کوي
د چين افغانستان او پاکستان د خارجه وزيرانو د مزاکراتو دغه لړۍ په ۲۰۱۷ کال کې پېل شوې وه.‌  د يادو ملکونو د خارجه وزيرانو لومړۍ ناستې د چين په ښار بيجنګ کې په۲۰۱۷م  کې،  دويمه په ۲۰۱۸م  کې په کابل کې ترسره شوې وې.‌
واشنګټن ډي سي — د پاکستان د خارجه وزارت لخوا وېل شوي نن دخالي یا شنبې په ورځ به په اسلام اباد کې د چین، پاکستان او افغانستان د خارجه وزیرانو دریمه ناسته ترسره کیږي. د پاکستاني وزارت لخوا د خپارہ کړ‎ل شوي خبر ترمخه دغه غونډه به د پاکستان د خارجه وزير شاه محمود قريشي په مشری او کوربه توب کې ترسره کیږي او په یاده غونډه کې به د افغانستان او چين استازي هم ګډون کوي ۔ د بیان ترمخه د چين نماېندګي به د چين خارجه وزير او د سټيټ قونصلر وانګ ژي کوي او د افغانستان حکومت په نماېندګئ به د صدر اشرف غني د قامي امنیت صلاحکار حمدالله محب کوي. وړاندې ددغې وېل شوي وو چې د افغانستان د خارجه چارو وزیر صلاح الدین رباني به د خپل هیواد په استازیتوب په دغه غونډه کې برخه اخلي. په اسلام اباد کې کیدونکي ننئ غونډه کې به د د درې واړه ګاونډي هیوادونو تر منځه سياسي چارې ، د سيمه ایز امنیت لپاره اخيستل شوي ګامون، د دریواړو ګاونډي هیوادونو تر منځ د ښو اړیکو ، او د سيمه ایزو ستونځو په سر خبرې اترې کول شامل دي۔ د چين افغانستان او پاکستان د خارجه وزيرانو د مزاکراتو دغه لړۍ په ۲۰۱۷ کال کې پېل شوې وه. د يادو ملکونو د خارجه وزيرانو لومړۍ ناستې د چين په ښار بيجنګ کې په۲۰۱۷م کې، دويمه په ۲۰۱۸م کې په کابل کې ترسره شوې وې. د دې ناستو مقصد د يادو ملکونو تر ميان اړيکې ښې کول ، امن ته کار کول ، معيشت ټينګول او د معيشت د پر مخ تګ لارې لټول دي ۔ د یادو هیوادونو ننۍ غونډه ځکه هم مهمه ګڼل کيږي چې په افغانستان کې د امن لپاره د امريکا او طالبانو تر ميان د قطر په سرښار کې خبرې اترې رواني دي ۔ د دغه غونډې نور جزیات لا راروان دي . حفیظ الله ستوری شېرانی په بلوچستان کې د وي.او.اې ډیوه د خبریال په توګه کار کوي. هغه له بلوچستان پوهنتون څخه په جرنلزم او پښتو ادبیاتو کې ماسټرۍ کړې دي او له تېرو اوو کلونو راهیسې د جرنلزم په میدان کې کار کوي. شپږ کاله یې د پاکستان له (ډان) ټیلیویژن سره د خبریال په توګه کار کړی او په بېلابېلو ورځپاڼو کې یې کالمونه هم لیکلي دي. په بلوچستان کې د ډیوه رېډیو او ټیلویژن لپاره د ملټي مېډیا په برخه کې پر بېلابېلو سیاسي، کلتوري او ټولنیزو موضوعاتو رپوټونه جوړوي.